Document ID: 31988R1811

31988R1811
L 162/4
SLUŽBENI LIST EUROPSKE UNIJE
23.06.1988.
UREDBA VIJEĆA (EEZ) br. 1811/88
od 23. lipnja 1988.
o primjeni Odluke 1/88 Zajedničkog odbora EEZ-EFTA „Zajednički provoz” o izmjeni dodataka I., II. i III. Konvenciji od 20. svibnja 1987. o zajedničkom provoznom postupku
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegov članak 113.,
uzimajući u obzir prijedlog Komisije,
budući da se člankom 15. stavkom 3. Konvencije između Europske zajednice, Republike Austrije, Republike Finske, Republike Islanda, Kraljevine Norveške, Kraljevine Švedske i Švicarske Konfederacije o zajedničkom provoznom postupku (1) Zajedničkom odboru osnovanom tom Konvencijom dodjeljuje ovlast za donošenje izmjena dodataka Konvenciji putem odluka;
budući da je Zajednički odbor odlučio izmijeniti i prilagoditi određene odredbe dodataka I., II. i III. Konvenciji;
budući da su te izmjene i prilagodbe podložne Odluci 1/88 Zajedničkog odbora;
budući da je potrebno poduzeti mjere za provedbu te Odluke,
DONIJELO JE OVU UREDBU:
Članak 1.
Odluka 1/88 Zajedničkog odbora EEZ-EFTA „Zajednički provoz” o izmjeni dodataka I., II. i III. Konvenciji o zajedničkom provoznom postupku primjenjuje se u Zajednici.
Tekst spomenute Odluke priložen je ovoj Uredbi.
Članak 2.
Ova Uredba stupa na snagu na dan objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Luxembourgu 23. lipnja 1988.

Labels: 8
3
15
11